《送侍御清戎》
明代·湛若水

绣衣乘青骢，矫矫气如龙。霜蹄振山岳，踏躞生秋风。

问君何所如，直指湖西东。问君何所事，皇命肃清戎。

戎籍亦已繁，号声上通天。仍闻父老叹，逃亡尚未还。

室有新寡妇，膝有新孤孱。何当见使君，长跪告此冤。

作者简介：（1466—1560）广东增城人，字元明，号甘泉。少师事陈献章。弘治十八年进士，授编修。历南京国子监祭酒，南京吏、礼，兵三部尚书。在翰林院时与王守仁同时讲学，主张“随处体认天理”，“知行并进”，反对“知先行后”，与阳明之说有所不同。后筑西樵讲舍讲学，学者称甘泉先生。卒谥文简。著有《心性图说》、《格物通》、《甘泉集》等。